b'\n_START_ARTICLE_\nMenip\n_START_SECTION_\nBiografie\n_START_PARAGRAPH_\nSe cunosc pu\xc8\x9bine informa\xc8\x9bii despre via\xc8\x9ba lui Menip. Era originar din ora\xc8\x99ul Gadara din regiunea Coele-Siria. Potrivit surselor antice el ar fi fost ini\xc8\x9bial sclav. S-a aflat \xc3\xaen slujba unui cet\xc4\x83\xc8\x9bean din Pontus, dar \xc8\x99i-a ob\xc8\x9binut libertatea \xc3\xaentr-un anume fel \xc8\x99i a locuit la Teba. Diogene Laer\xc8\x9biu relateaz\xc4\x83 o poveste dubioas\xc4\x83 potrivit c\xc4\x83rea Menip a acumulat o avere din c\xc4\x83m\xc4\x83t\xc4\x83rie, a pierdut-o \xc8\x99i apoi s-a sinucis de disperare. Lucian din Samosata \xc3\xael consider\xc4\x83 pe Menip, al\xc4\x83turi de Antistene, Diogene din Sinope \xc8\x99i Crates, drept unul dintre cei mai notabili filozofici cinici.'